b'\n_START_ARTICLE_\nHummuli raamatukogu\n_START_PARAGRAPH_\nHummuli raamatukogu on T\xc3\xb5rva valla rahvaraamatukogu. Raamatukogu asub Hummuli alevikus\n_START_SECTION_\nAjalugu\n_START_PARAGRAPH_\n17. veebruaril 1922 toimus Soe 4-klassilises algkoolis koosolek, mille k\xc3\xa4igus loodi kooli\xc3\xb5petaja Jaan Martini ja konstaabel Jaan Otsa initsiatiivil Hummuli raamatukogu selts "Edu". Alustuseks saadi riigilt 27 raamatut, kohalikud inimesed kinkisid raamatuid ning seltsi 10. aastap\xc3\xa4evaks oli riigi, vallavalitsuse ja seltsi summade eest muretsetud juba \xc3\xbcle 700 teose._NEWLINE_1932. aastal loodi\xc2\xa0raamatukogu osakonnad Ala-Sarapuu talus ja Vana-Hummulis Laaspere talus. Selts tegutses edukalt ka Hummuli Alam\xc3\xb5isas, kus aktiivsemad oli Juhan Napits ja Voldemar Laaman. 1932. aastal kuulusid seltsi juhatusse Salme Madisson, Elmar Tiivel, Elmar Laul, kooli\xc3\xb5petaja ja -juhataja Hugo K\xc3\xb5om\xc3\xa4gi._NEWLINE_Kuna raamatukogu asus Soe koolimajas, olid raamatute v\xc3\xa4ljaandjaiks enamasti \xc3\xb5petajad, n\xc3\xa4iteks Jaan Einer. Siis tekkis raamatukogut\xc3\xb6\xc3\xb6s seisak. Ajaleht "L\xc3\xb5una-Eesti" kirjutas 1938. aastal, et selts on varjusurmas. Juhatus astus samme, et raamatukogu \xc3\xbcle anda Hummuli vallavalitsusele, kellelt selts oli senini toetust saanud._NEWLINE_1944. aastal paigutati raamatukogu Hummuli Valla TSN T\xc3\xa4itevkomitee hoonesse. Aastatel 1947\xe2\x80\x931948 juhatas raamatukogu Olga Brasova. Raamatukogu asus Hummuli koolimaja l\xc3\xa4hedal endises m\xc3\xb5isavalitseja hoones._NEWLINE_Aastatel 1975\xe2\x80\x931985 tegutses Hummuli raamatukogu juures raamatus\xc3\xb5prade \xc3\xbching, mis korraldas raamatuarutelusid ja teema\xc3\xb5htuid. Raamatu\xc3\xbchingusse kuulus 18 inimest. \xc2\xa0_NEWLINE_1997. aastal kolis raamatukogu ilusate ruumidega (100 m\xc2\xb2) majja. Selles majas asuvad ka Hummuli vallavalitsus ja rahvamaja. Raamatukogus asub avalik internetipunkt._NEWLINE_Raamatukogu kasutab raamatukoguprogrammi RIKS. Elektroonilisele laenutusele mindi \xc3\xbcle 2010. aastal.\n_START_SECTION_\nJuhatajad/laenutajad\n_START_PARAGRAPH_\nAugust Uuemaa_NEWLINE_Jaan Einer_NEWLINE_Helga Toomsaar 1944\xe2\x80\x931946_NEWLINE_Olga Brasova 1947\xe2\x80\x931948_NEWLINE_Ellen Nar\xc3\xb5sova 1948\xe2\x80\x931949_NEWLINE_Virve Kokam\xc3\xa4gi 1950\xe2\x80\x931952_NEWLINE_Helga Tammev\xc3\xa4li 1952\xe2\x80\x931953_NEWLINE_Hugo Rosin 1954\xe2\x80\x931955_NEWLINE_Valve S\xc3\xb5rmus 1955\xe2\x80\x931956_NEWLINE_Helgi Hendrikson 1956_NEWLINE_Eevi Kurg 1957\xe2\x80\x931958_NEWLINE_Helgi Mumm 1959\xe2\x80\x931960_NEWLINE_Ruth Jallai 1960\xe2\x80\x931968_NEWLINE_Elmar Orav alates 1968\n_START_SECTION_\nStatistika\n_START_PARAGRAPH_\nStatistika 2014. aasta seisuga_NEWLINE_Kogud: 12\xc2\xa0334_NEWLINE_Kasutajad: 313_NEWLINE_K\xc3\xbclastused: 3\xc2\xa0877_NEWLINE_Laenutused: 9\xc2\xa0497_NEWLINE_T\xc3\xb6\xc3\xb6kohad: 1'